kardosdrur/scandi-wiki huggingface dataset:
Steen Bille Larsen

Steen Bille Larsen (født 1942) er en dansk bibliotekar, som fra 2005 til 1. november 2013 har været vicedirektør for Det Kongelige Bibliotek og chef for Nationalbiblioteket.

Han er uddannet kontorassistent 1962, blev student 1967 og cand.mag. i historie og dansk fra Københavns Universitet 1976/1981.

Larsen var 1960-1964 fuldtidsaktiv i Kampagnen mod Atomvåben og var forretningsfører, redaktør mm. for tidsskriftet Politisk Revy 1963-1973, fik studenterjob mm. ved Det Kongelige Bibliotek 1973 og var undervisningsassistent ved Københavns Universitet 1978-1979. Han blev ansat som forskningsbibliotekar ved Det Kongelige Bibliotek 1978, blev bibliotekskonsulent ved samme institution 1987 og førstebibliotekar, senere overbibliotekar ved Det Kongelige Bibliotek 1988. I 2013 gik han på pension og blev efterfulgt som vicedirektør af Pernille Drost.

Han har bl.a. været forfatter til artikler i Leksikon for det 21. århundrede. Larsen har skrevet bøger om bl.a. arbejderbevægelsens historie og om modstandsbevægelsen 1940-45.

Kilder 
  CV på Steen Bille Larsens hjemmeside
 CV hos Leksikon for det 21. århundrede

Bibliotekarer fra Danmark
Historikere fra Danmark
Danskere i 1900-tallet
Danskere i 2000-tallet
Redaktører fra Danmark
Marxister fra Danmark
Pacifister fra Danmark
Faglitterære forfattere fra Danmark
Besættelsestidens historikere
Mark King (musiker)

Mark King (født 20. oktober 1958) er en engelsk musiker fra Isle of Wight. Han er mest kendt for at være bassist og sanger i bandet Level 42. I begyndelsen af 1980'erne var King med til at popularisere slap-stilen på el-bas ved at inkorporere den i popmusik.


Diskografi (solo)

Album 
 Influences (1984)
 One Man (1998)
 Trash (1999)
 Live at the Jazz Cafe (1999) (live)
 Live on the Isle of Wight (2000) (live)

Singler 
 "I Feel Free" (1984) UK #96
 "Bitter Moon" (1998)

DVD'er 
 Mark King – Ohne filter (1999) (live)
 Mark King Group – Live at the Jazz Cafe (1999) (live)
 Grupo Mark King – Live at the Isle of Wight (2000) (live)

Eksterne links 
 Officiel hjemmeside for Level 42 

Bassister fra Storbritannien
Mark King

Mark King er navnet på flere personer.

 Mark King (musiker) - sanger og bassist i bandet Level 42
 Mark King (guitarist) - guitarist i bandet Hinder
 Mark King (snookerspiller) - snookerspiller
 Mark King (fodboldspiller) - fodboldspiller i Northwich Victoria
 Mark Anthony King - basketballspiller
 Mark King (politiker) - politier i Belize
 Mark King (skuespiller) - skuespiller der medvirkede i Once Upon a Time in China
 Mark King (erhvervsmand) - CEO og direktør for TaylorMade Golf
Skiskydning under vinter-OL 2014

Skiskydningskonkurrencerne under vinter-OL 2014 blev afviklet i Skiskydnings- og Skiløbscentret Laura ved Krasnaja Poljana i Rusland. Konkurrencerne blev afholdt mellem 8. og 22. februar 2014.

Medaljevindere

Mænd

Kvinder

Mixed

Medaljetabel

Doping 
Den femdobbelte olympiske medaljevinder Evi Sachenbacher-Stehle er testet positiv ved en doping-prøve. Skiskytten blev nummer fire i 12,5 km-løbet d. 17. februar.

Kilder

Eksterne henvisninger 

 Sochi2014.com: Biathlon  

Sportsgrene under vinter-OL 2014
OL 2014
Australasian Championships 1907

Australasian Championships 1907 var en tennisturnering, der blev spillet udendørs på græsbaner. Det var den tredje udgave af Australasian Championships, som senere udviklede sig til den nuværende grand slam-turnering Australian Open. Mesterskaberne blev spillet i Auchenflower i Brisbane, Australien i perioden 18. - 24. august 1907. Der blev spillet to mesterskabsrækker: herresingle og herredouble.

Herresingleturneringen havde deltagelse af 20 spillere, og titlen blev vundet af Horace Rice fra Australien, som i finalen besejrede newzealænderen Harry Parker med 6–3, 6–4, 6–4, og som dermed vandt den eneste herresingletitel i karrieren ved Australasian Championships.

Herredoublemesterskabet blev vundet af William Gregg og Harry Parker, som sammen vandt over Horace Rice og George Wright i finalen med 6–2, 3–6, 6–3, 6–2.

Resultater

Herresingle 

Herresingleturneringen havde deltagelse af 20 spillere. Titlen blev vundet af Horace Rice fra Australien, som i finalen besejrede newzealænderen Harry Parker med 6–3, 6–4, 6–4, og som dermed vandt den første og eneste herresingletitel i karrieren ved Australasian Championships.

Herredouble 

Herredoublemesterskabet blev vundet af William Gregg og Harry Parker, som sammen vandt over Horace Rice og George Wright i finalen med 6–2, 3–6, 6–3, 6–2.

Kilder / eksterne henvisninger 
 Australian Open 
 Australian Open - Results Archive - 1907 Men's Singles  
 Australian Open - Results Archive - 1907 Men's Doubles 
 Tennis Archives - Australian Open 1907  
 Lawn Tennis. Australasian Championships, Taranaki Herald, 26. august 1907, s.5

Noter 

Australian Open
Tennis i 1907
Bockenem

Bockenem er en by og kommune i det centrale Tyskland med godt 9.900 indbyggere (2012), beliggende under Landkreis Hildesheim i den sydlige del af delstaten Niedersachsen. Bockenem blev grundlagt i 1154.

Geografi 
Bockenem ligger i dalen til floden Nette (en biflod til Innerste) mellem højdedragene Sauberge mod nordvest, Hainberg mod øst og Harplage mod sydvest.

I kommunen Bockenem findes (ud over hovedbyen) landsbyerne Bönnien, Bornum, Bültum, Groß Ilde, Hary, Jerze, Klein Ilde, Königsdahlum, Mahlum, Nette, Ortshausen, Schlewecke, Störy, Upstedt, Volkersheim, Werder og Wohlenhausen.

Eksterne henvisninger 

 Description of Bockenem by Thornbury Town Council 
 Officielt websted

Byer i Kreis Hildesheim
Kommuner i Niedersachsen
Byer i Niedersachsen
Hanse
Australasian Championships 1908

Australasian Championships 1908 var en tennisturnering, der blev spillet udendørs på græsbaner. Det var den fjerde udgave af Australasian Championships, som senere udviklede sig til den nuværende grand slam-turnering Australian Open. Mesterskaberne blev spillet i Double Bay i Sydney, Australien i perioden 7. - 12. december 1908, og Sydney var værtsby for mesterskabet for første gang.

Der blev spillet to mesterskabsrækker: herresingle og herredouble. Herresingletitlen blev vundet af Fred Alexander fra USA, som i finalen besejrede australieren Alfred Dunlop med 3–6, 3–6, 6–0, 6–2, 6–3, og som dermed vandt den eneste herresingletitel i karrieren ved Australasian Championships. Herredoublemesterskabet blev vundet af de to single-finalister, som sammen vandt over australieren Granville Sharp og newzealænderen Tony Wilding i finalen med 6–3, 6–2, 6–1.

Resultater

Herresingle 

Herresingleturneringen havde deltagelse af 15 spillere og blev vundet af Fred Alexander fra USA, som i finalen besejrede australieren Alfred Dunlop med 3–6, 3–6, 6–0, 6–2, 6–3, og som dermed vandt den eneste herresingletitel i karrieren ved Australasian Championships. Han var samtidig den første amerikaner, der vandt en titel ved de australasiatiske mesterskaber.

Herredouble 
Herredoublemesterskabet blev vundet af de to single-finalister, Fred Alexander og Alfred Dunlop, som sammen vandt over australieren Granville Sharp og newzealænderen Tony Wilding i finalen med 6–3, 6–2, 6–1. Både Alexander og Dunlop vandt dermed herredoubletitlen for første og eneste gang i deres karrierer.

Kilder / eksterne henvisninger 
 Australian Open 
 Australian Open - Results Archive - 1908 Men's Singles  
 Australian Open - Results Archive - 1908 Men's Doubles  
 Tennis Archives - Australian Open 1908

Noter 

Australian Open
Tennis i 1908
Alpint skiløb under vinter-OL 2014

Konkurrencerne i alpint skiløb under vinter-OL 2014 blev afholdt på skisportsstedet Roza Khutor ved Krasnaja Poljana, Rusland, i perioden 9. februar til 22. februar 2014.

Medaljevindere

Mænd

Kvinder

Medaljetabel

Referencer

Eksterne henvisninger 

 Sochi2014.com: Alpine skiing  

 
Sportsgrene under vinter-OL 2014
Manzanares

Manzanares er en flod i det centrale Spanien. Den udspringer i Sierra de Guadarrama og udmunder i Jarama-floden, en biflod til Tajo. På sit 92 km lange løb passerer Manzanares den spanske hovedstad, Madrid.

Trods sin relativt beskedne størrelse har Manzanares historisk set haft en ganske stor betydning via sit løb gennem Madrid. Byen blev grundlagt af maurerne i det 9. århundrede i form af en fæstning med overblik over floden. Under den spanske borgerkrig fungerede floden som en vigtig forsvarslinje for republikanerne under belejringen af Madrid. Jernbanebroen Puente de los Franceses over floden havde i den forbindelse stor strategiske betydning. På denne bro havde republikanerne i flere omgange held til at modstå nationalisternes angreb og forsøg på at trænge ind i byens centrum.

Floden optræder på en række malerier skabt af nogle af de store spanske mestre som Francisco de Goya.

Biosfærereservat
Et areal på  475 km² ved floden øvre løb, i  blev i 1992 udpeget til biosfærereservat under UNESCOs Menneske og biosfære-programmet.

Referencer

Eksterne henvisninger 

Floder i Spanien
Biosfærereservater under UNESCO
Elze

Elze er en by og kommune i det centrale Tyskland med 8.973 indbyggere (31/12/2021), hørende under Landkreis Hildesheim i den sydlige del af delstaten Niedersachsen. Den ligger ved floden Leine, omkring 15 km fra Hildesheim.

Geografi 
Byen ligger vest for Hildesheim ved nordranden af det Niedersächsisches Bergland med udsigt over den Nordtyske Slette, til Schloss Marienburg og Klosterkirche Wittenburg.

Inddeling 
I kommunen findes følgende bydele og landsbyer: (indb. pr. 31. december 2009):

 Esbeck, 439 indb.
 Mehle, 1.087 indb.
 Sehlde, 479 indb.
 Sorsum, 259 indb.
 Wittenburg, 108 indb.
 Wülfingen, 808 indb.

Notable indbyggere 
 Philipp Furtwängler, matematiker, født 21 april 1869 i Elze, død 19. maj 1940 i Wien
 Johann Heinrich Louis Krüger, matematiker, født 21. september 1857 i Elze, død 1. juni 1923 også i Elze.

Eksterne henvisninger 

 Officielt websted 

Byer i Niedersachsen
Byer i Kreis Hildesheim
Lene Nielsen

Lene Nielsen (født 31. august 1986) er en dansk curlingspiller. Hun repræsenterede Danmark ved både OL i 2006 og i 2014.

Referencer

Eksterne henvisninger 

Curlingspillere fra Danmark
Deltagere for Danmark ved vinter-OL 2006
Deltagere for Danmark ved vinter-OL 2014
Curlingspillere ved vinter-OL 2006
Curlingspillere ved vinter-OL 2014
Den spanske guldalder

Den spanske guldalder (spansk: El Siglo de Oro) var en periode, hvor den kunstneriske udfoldelse blomstrede i Spanien, især inden for litteratur og billedkunst. Perioden faldt sammen med de spanske habsburgeres opkomst og fald. Der er ikke nogen præcis datering på perioden, der normalt beskrives som varende over hundrede år. Starten af perioden ligger senest i 1492 med afslutningen på la reconquista (fordrivelsen af maurerne fra den Iberiske Halvø), Christopher Columbus' rejser til den Nye Verden og Antonio de Nebrijas udgivelse af Gramática de la lengua castellana (Grammatik over det castillanske sprog). Politisk set sluttede perioden senest 1659 med Pyrenæerfreden indgået mellem Frankrig og Habsburgerne i Spanien. Den sidste store forfatter i perioden, Pedro Calderón de la Barca, døde i 1681, og hans død regnes som regel som afslutningen af El Siglo de Oro inden for litteratur og billedkunst. 

Habsburgerne i både Spanien og Østrig var store mæcener i deres respektive lande. Escorial, det store kongelige kloster opført af kong Filip 2. af Spanien, tiltrak opmærksomhed hos nogle af Europas største arkitekter og malere. Diego Velázquez, der betragtes som en af de mest indflydelsesrige malere i europæisk historie, og som var højt respekteret i sin samtid, opdyrkede forbindelser til kong Filip 4. og hans førsteminister Olivares og har efterladt adskillige portrætter, der viser hans stil og klasse. El Greco, en anden respekteret kunstner fra perioden tilførte spansk kunst inspiration fra den italienske renæssance og bidrog til at skabe en selvstændig spansk malestil. 

Litteraturen blomstrede ligeledes i perioden med den store forfatter Miguel de Cervantes og hans hovedværk Don Quijote. Spaniens mest produktive dramatiker, Lope de Vega, skrev i hele sit liv muligvis mere end tusinde skuespil, af hvilke der kendes mere end fire hundrede i nutiden. Også musikken havde gode tider, og nogle af de bedste spanske musikværker er skrevet i guldalderen af komponister som Tomás Luis de Victoria, Francisco Guerrero, Luis de Milán og Alonso Lobo, der var med til at forme renæssancemusikken og efterfølgende revolutionere musikken i barokken.

Guldalder
Barok
Teatro Real

Teatro Real (Det Kongelige Teater) eller bare El Real er et stort operahus i Madrid i Spanien.

Teatret var under planlægning i 32 år, inden et kongeligt dekret i 1850 krævede en snarlig opførelse, hvorpå det stod færdigt efter blot fem måneders byggeri. Bag dekretet stod dronning Isabella, der residerede i Palacio Real, der ligger lige over for teatret. Indvielsen fandt sted 19. oktober 1850 med opførelsen af Gaetano Donizettis La Favorite. 

Ved anlæggelsen af Madrids metro blev teatret skadet i sådan en grad, at det i 1925 blev lukket ned. Det blev først genåbnet i 1966, hvor det i første omgang fungerede som koncerthus. I 1969 husede det Eurovision Song Contest. I 1990'erne besluttede man sig for igen at benytte teatret som operahus, og det blev genindviet som sådan i 1997. Renoveringen i den forbindelse lagde vægt på at skabe et klassisk operarum med blot basale moderniseringer. Dette har betydet, at der i teatret findes et ganske betragteligt antal sæder, der har ingen eller meget lidt udsigt til scenen. For at kompensere for dette filmes forestillingerne, og de projiceres op på sidevæggene, så alle kan se, hvad der foregår.

Noter

Eksterne henvisninger 

Operahuse i Spanien
Hurtigløb på skøjter under vinter-OL 2014

Konkurrencerne i hurtigløb på skøjter under vinter-OL 2014 blev afholdt i Adler Arena i Sotji mellem 8. og 22. februar 2014.

Medaljevindere

Mænd

Kvinder

Medaljetabel

Eksterne henvisninger 

 Sochi2014.com: Speed Skating  

Sportsgrene under vinter-OL 2014
Hurtigløb på skøjter under vinter-OL
Mastiks

Mastiks er en harpiksart, der udvindes af mastikstræet Pistacia lentiscus. Det kan tygges, bruges som smagsstof i Tyrkisk delight, bruges som klæbemiddel til teaterskæg, til retoucherfernis og slutfernis i oliemaleriet og som fixativ til kultegninger og pastelmalerier. Mastiks kan delvist opløses i sprit og næsten fuldkomment i terpentinolie og acetone.

Fastgøringsemner
Fødevarer
Harpikser
Pyramidelæbeløs

 
Pyramide-Læbeløs (Ajuga pyramidalis) er en flerårig, urteagtig plante med en grundstillet bladroset og en opret vækst. Planten bærer lyseblå blomster og violette højblade. Arten findes i Vendsyssel og på Bornholm, og den dyrkes i haverne som bunddække og i blomsterenge.

Kendetegn 
Pyramide-Læbeløs er en flerårig, urteagtig plante med grundstillet bladroset og opret vækst. Planten danner - i modsætning til Krybende Læbeløs - ikke udløbere. Skuddene er behårede og firkantede i tværsnit. De bærer bladene i modsat stilling. Bladene i rosettten er ovale med rundtakket rand. Stængelbladene og højbladene er bredt ægformede eller næsten trekantede, ligeledes med rundtakket rand. Oversiden er græsgrøn med stive hår, mens undersiden er lysegrøn og ligeledes behåret. Højbladene er violette på oversiden og lysegrønne på undersiden. Blomstringen foregår i maj-juni, hvor man finder blomsterne siddende enkeltvis eller få sammen i bladhjørnerne ved støttebladene øverst på det oprette skud. De enkelte blomster er 5-tallige og uregelmæssige (radiært symmetriske) med lyseblå eller hvidlige kronblade. Frugterne er spaltefrugter med nødagtige delfrugter.

Rodsystemet består af en træagtig, lodret jordstængel og et kraftigt og trævlet rodnet.

Planten når en højde på 25 cm og en bredde i bladrosetten på ca. 20 cm.

Hjemsted 

Pyramide-Læbeløs er naturligt udbredt i det meste af Europa. I Danmark findes den i Vendsyssel og på Bornholm, men er sjælden i resten af landet. Den er knyttet til lysåbne eller let skyggede voksesteder med middelfugtig, sur og næringsfattig jord. Derfor kan den især findes på overdrev og skrænter.

Beira-Duriense, som er bjergene syd for Douro i Portugal, består mest af granit. Her findes rester af de oprindelige egeskove, hvor arten vokser sammen med bl.a. Blåmunke, Draphavre, Kambregne, Alm. Mælkeurt, Pære, Aquilegia dichroa (en art af Akeleje), Crocus serotinus (en art af Krokus), Genista florida (en art af Visse), Kantet Konval, Kornet Stenbræk, Krans-Torskemund, Krat-Viol, Krybende Hestegræs, Læge-Ærenpris, Omphalodes nitida (en art af Kærminde), Pyrenæisk Eg, Rundfinnet radeløv, Spansk Klokkeskilla, Stilk-Eg, Stor Fladstjerne, Trilling-Anemone og Træ-Lyng.

Galleri

Note 

 

Blå blomster
Haveplanter
Bunddækkende planter
Retoucherfernis

Retoucherfernis eller mellemfernis er en mastiks- eller dammarlak, der benyttes i oliemaleriet. Mastiksen eller dammaren, en art harpiks, er opløst i terpentinolie. Fernissen, der skal være tyndtflydende, kan lægges oven på den tørre maling, enten på hele maleriet eller kun på de steder, hvor farven er ”slået ind”, dvs. blevet mat fordi olien i farven er suget længere ind i maleriet eller malergrunden. 

Retoucherfernis bruges på matte pletter, når man maler sit billede i etaper, lag på lag (helt eller delvist). De matte pletter af delvist indtørret farve forstyrrer dels indtrykket, dels hæfter nye lag maling dårligt derpå.

Anvendt på hele overfladen kaldes fernissen ofte for slutfernis. Den kan have en lidt anden sammensætning end retoucherfernissen. Den giver dels malingen et friskere og blankere udseende, dels beskytter den farvepigmenterne mod luftens påvirkninger, hvilket de er meget udsatte for, hvis olien delvist er suget bort. Nogle pigmenter er mere udsatte end andre. Nogle malere er meget imod det lidt fede, glinsende overtræk og undlader at fernisere. Slutfernissen kan forholdsvis nemt fjernes igen, når den efter mange år begynder at gulne. Dels kan den pulveriseres med fingrene, dels kan den opløses i sprit. Dette arbejde udføres bedst af en konservator.

Den første fremvisning af en maleriudstilling for særligt indbudte gæster kaldes en fernisering, fordi maleren traditionelt gik rundt og lagde fernis på indslagne pletter.

Kilder og henvisninger 
 Oliemaleri, Teknik materialer og mestre. – København 1968 / Akke Kumlien.
 Kemi og Materiallære for Malere. – København 1910 / C.V. Jørgensen & J. Brieghel Høm. 

Maleri
Kunstens teknikker
Bunnpris

Bunnpris er en kæde af supermarkeder, ejet af selskabet I.K. Lykke AS, med hovedkontor i Trondheim. Den daglige leder er Christian Lykke.

Den første Bunnprisbutik blev etableret i 1981 i Øya i Trondheim.

Per juni 2011 har Bunnpriskæden 216 butikker i Norge. De fleste ligger i Trondheims-regionen, Oslo og Møre.

Bunnpris havde tidligere et indkøbs- og distributionssamarbejde med NorgesGruppen, men gik fra 2012 over til et samarbejde med Rema 1000.

Kløver og Bunnpris er varemærker som ejes af I. K. Lykke AS og sælges i selskabets butikker. Kløver blev første gang registreret i 1916, og har sandsynligvis været i brug i en tid forud for dette.

Ekspansion 
Det kom frem i Dagens Næringsliv 18. mars 2009 at kæden satte sig som mål at mere end fordoble antallet af butikker til 400. Dermed satser supermarkedskæden på en markedsandel på 12,5 % inden 2015. De nye butikker skulle være i størrelsesorden 1.000 m2. I juni 2011 blev det imidlertid klart at dette mål ikke ville blive nået.

Referencer

Eksterne henvisninger 
 bunnpris.no

Detailvirksomheder fra Norge
Supermarkedskæder
Trondheim
Etableret i 1981
Augusta Thejll Clemmensen

Augusta Thejll, gift Goldschmidt og Clemmensen (11. november 1884 i Charlottenlund – 29. december 1980 i Vejby) var en dansk maler.

Uddannelse og rejser 
Hun var datter af arkitekt, bygningsinspektør, senere titulær professor Andreas Thejll og Betzy Steenberg og blev uddannet på Charlotte Sode og Julie Meldahls tegneskole og dernæst på Kunstakademiets Kunstskole for Kvinder (under Viggo Johansen og Valdemar Irminger) fra marts 1903 til 1906.

Hun modtog Charlottenborgs udstillingslegat 1909, Akademiets stipendium 1912 og Otto Baches Mindelegat 1957. Hun var på rejser i Norge 1904, Sverige 1905, Tyskland 1906, Paris 1912, Italien, Grækenland og Lilleasien 1913, Italien 1920, 1923, 1928 og 1939, Holland 1924, Gotland 1925, Norge 1931 og Tyrol 1940. 

Augusta Thejll Clemmensen var især portrætmaler, og hun arbejdede med en freskoagtig teknik, som først var mat og siden blev mere lysfyldt.

Ægteskaber 
Augusta Thejll blev gift første gang 1910 med maleren, kunsthistoriker Ernst Goldschmidt, søn af grosserer, senere direktør Selmar Goldschmidt og Henriette Nathan. Ægteskabet blev opløst før 1912. Anden gang ægtede hun 23. april 1913 i Athen arkitekt Mogens Clemmensen, søn af arkitekt Andreas Clemmensen og Dagmar Sofie Becker. Ægteskabet blev opløst 1942. Hun var mor til arkitekt Ebbe Clemmensen.

Hun er begravet på Gentofte Kirkegård.

Udstillinger 
 Charlottenborg Forårsudstilling 1907-12, 1914, 1921-27, 1936-46
 Charlottenborg Efterårsudstilling 1922 (både maler og billedhugger) og 1937
 Kunstnernes Efterårsudstilling 1908-09, 1912
 Den baltiske Udstilling, Malmø 1914
 Kvindelige Kunstneres retrospektive Udstilling 1920
 Kvindelige Kunstneres Samfund 1930
 Danske Kunstner-slægter 1952
Separatudstillinger:
 Mange atelierudstillinger, 1923 (Den Frie Udstilling), 1928, 1935, 1944 (Charlottenborg), 1946 (Charlottenborg)

Værker 
 Mine tre børn (1920)
 Mogens Clemmensen (1927)
 Selvportræt (1930)
 Tove i gul studenterkjole (1934)
 Direktør Frederik Lausen (1937, tidl. Clasonsborg)
 Dronning Alexandrine (udstillet 1944, deponeret på Centralsygehuset, Færøerne)
 Direktør Frederik Hegel (1945)
 Redaktør Anker Kirkeby (1945, Politikens Hus)

Referencer

Kilder 
 

Personer fra Charlottenlund
Malere fra Danmark
Augusta Thejll
Portrætmalere
Danskere i 1900-tallet
Dammar

Dammar er en type harpiks, der udvindes af flere arter Hopea og Araucaria. Den danner bleggule, gennemsigtige og stærkt lysbrydende klumper. Den knuses let og kan modsat mastiks ikke tygges. Den er delvist opløselig i sprit, æter, benzin og acetone, godt opløselig i amylacetat og fuldkomment opløselig i kloroform, benzol og svovlkulstof og i fede og æteriske olier. Den kan bruges til retoucherfernis opløst i terpentinolie med en lille tilsætning af en fed olie.

Kilder og henvisninger 
 Kemi og Materiallære for Malere. – København 1910 / C.V. Jørgensen & J. Brieghel Høm.

Harpikser
Højen Station

Højen Station var en nu nedlagt dansk jernbanestation på Skagensbanen, beliggende i Skagen Klitplantage 4 km vest for Skagen og 37 km nord for Frederikshavn. Stationen lå hvor banen krydser Flagbakkevej, der fører til Gammel Skagen (Højen). Den åbnede i 1890, da Skagensbanen mellem Skagen og Frederikshavn blev anlagt, og lukkede i 2005.

Historie 
Ved banens åbning 24. juli 1890 var der ved Højen opført et stationshus, dvs. et vogterhus med ventesal. Højen var i begyndelsen billetsalgssted med et stikspor, men allerede i 1891 fik stationen krydsnings- og læssespor samt et pakhus, der blev fornyet i 1908.

I 1921 blev der opført et større pakhus, som er bevaret selv om det er af træ. Og i 1922 blev stationsbygningen forlænget med en udbygning mod syd, tegnet af Ulrik Plesner, der var banens arkitekt fra 1913 til hans død i 1933.

Højen var indtil 1961 kun betjent billetsalgssted i sommersæsonen, resten af tiden trinbræt. Stationens krydsnings- og læssespor blev nedlagt ved sporfornyelsen i 1962. Stationen blev i 1964 nedrykket til trinbræt hele året. Stationsbygningen blev solgt i 1969 og har siden 1991 huset det privatejede Skagen Naturhistoriske Museum.

Trinbrættet blev nedlagt i 2005.

Referencer

Litteratur

Eksterne kilder/henvisninger 

 Skagensiden.dk, søgeord "Højen Station"
 Nordjyllands jernbaner: Skagensbanen strækningen og stationer
 EVP (Erik V. Pedersen): (Jerup)-(Skagen)
 Skagen Naturhistoriske Museum

Stationer på Skagensbanen
Nedlagte jernbanestationer i Danmark
Transport i Skagen
Bygninger, konstruktioner og anlæg i Skagen